hu hu hu hu hu hu hu hu hu hu hu hu hu hu hu hu hu en hu hu de en de hu lt hu hu nl hu de hu en en hu de hu en hu it hu fr hu en hu hu de hu hu hu hu hu hu en hu uk hu hu en fr hu en fr hu sk hu es hu hu hu hu hu hu hu hu hu hu hu hu hu hu hu hu hu en en en en en pl es en hu en en pl en en fr hu en hu hu es hu hu en hu hu en hu en en hu fr nl hu en en fr hu en hu fr pl pl en en fr en en fr en en fr hu en fr pt it fr es en fr hu de fr en sv fr hu hu hu hu hu hu hu hu hu hu hu hu hu hu hu hu hu hu hu hu hu
Szerelmi bájital (film) – Wikipédia
A Szerelmi bájital (eredeti cím: Love Potion No. 9) 1992-ben bemutatott amerikai romantikus vígjáték. A filmet Dale Launer írta és rendezte, a főszerepben Tate Donovan és Sandra Bullock láthatók.
Paul Matthews biokémikus. Barátaival együtt ellátogat egy jóslásban és mágiában jártas cigányasszonyhoz. A boszorkány megállapítja a tenyeréből, hogy kevés dolga volt nőkkel és a jövőre nézve sem jósol jobbat. Hígítatlan, (tömény) szerelmi bájitalt ad neki (a 8-as számút), aminek segítségével – hígítva használva – Paul bárkit elcsábíthat. A szer ezres hígításban használandó, négy órán keresztül hat, és a szert alkalmazó élőlény hangszálainak rezgését módosítja úgy, hogy az ellenkező neműek azt ellenállhatatlannak hallják. (Az azonos neműekből agressziót válthat ki). Paul azonban nem hisz a dologban és otthon a papírdarabra csöppentett, vérvörös szert a szemetesbe dobja. Éjszaka a macskája megnyalogatja a ráfolyt tejjel átitatott papírt, és hamarosan macskák hada özönli el a lakást, mert Paul macskájával akarnak „szerelmi játékba merülni”.
Paul a kolléganőjével, Diane Farrow-val (Sandra Bullock) osztja meg a dolgot (aki titokban tetszik neki), és „a tudomány és az emberiség érdekében” elhatározzák, hogy egy sikeres állatkísérlet után magukon próbálják ki a szert. Óvatosságból megegyeznek, hogy három héten keresztül nem beszélnek egymással (hiszen a szer rájuk is hatással lenne).
Mindketten sikereket érnek el a másik nemnél. Diane-t egy olasz autógyáros hívja vendégül egy fogadásra, és mivel a lánynak nincs estélyi ruhája, vesz neki egyet a kiegészítőkkel együtt (brill nyakék, cipő, fodrász, stb.). A fogadáson egy angol herceg találja igen vonzónak a hangját és járni kezdenek, így Pault sem engedik a lány közelébe.
Nem sokkal később egy újabb udvarló tűnik fel Diane mellett, és nemsokára az esküvőt tervezik. Paulnak feltűnik, hogy az udvarló legkésőbb négyóránként felhívja telefonon Diane-t, továbbá, hogy Diane nem mondja, hogy szerelmes lenne a fiúba, csak azt, hogy tökéletes és „megőrül érte”.
Paul visszamegy a jósnőhöz, aki elmondja neki, hogy az új udvarlóra illő személyleírással valaki megvásárolt egy egész palackkal a 8-as számú szerelmi bájitalból. Paul kérdésére azonban előáll az ellenszerrel, a 9-es bájitallal. Ennek lényege egyszerű, hatásmechanizmusa összetett. A lényege: a tényt, miszerint a szerelem vagy szeretet mulandó, mintegy orvosolja azzal, hogy megőrzi annak hevét. Hatását úgy tölti be, hogy a szerelmüket féltő férfi-nő párnak igazán szeretniük kell egymást, mert ha nem, akkor a másik örökre gyűlölni fogja azt, aki vele együtt vett abból. Alkalmazása technikailag sem egyszerű: a szert fel kell oldani valamilyen folyadékban, és ugyanabból a pohárból mindkettejüknek inniuk kell és meg kell csókolniuk egymást. A szerelmi háromszögben lebonyolítandó esküvő nem megy könnyen, de végül kiderül az igazság, Paul és Diane tényleg szerették egymást, bájital alkalmazása nélkül is.
"Imagine if sex appeal came in a bottle." – Képzeld el, milyen lenne, ha a szexuális vonzerő egy üvegcsében érkezne!
A filmet először 1993-ban adták ki, videón jelent meg.
A film főcíme alatt játszott zene a Love Potion No. 9 című szám („kilences számú bájital”), erről kapta a címét a film. A számot először a The Clovers adta elő 1959-ben, szerzői Jerry Leiber és Mike Stoller. A dalszövegben megemlítik a történet egyik szereplőjét, Madame Ruth-ot is, a jósnőt.
Maga a 9-es számú bájital, amire a film eredeti címe utal, kioltja a mesterségesen gerjesztett vonzalmat.
Szerelmi bájital a PORT.hu-n
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Szerelmi_bájital_(film)&oldid=23318918”
Utoljára szerkesztve 2020. december 4., 14:51-kor
A lap utolsó módosítása: 2020. december 4., 14:51
A lap szövege CC BY-SA 3.0 alatt érhető el, ha nincs külön jelölve.